Diari Oficial de la Generalitat Valenciana


Sumari del DOGV 5016, del 30-05-2005 (2005/5278)

RESOLUCIÓ de 4 de maig de 2005, del director general d'Administració Local, per la qual es dóna publicitat a la Convocatòria i a les bases per a la provisió pel sistema de lliure designació del lloc d'intervenció de l'Ajuntament d'Alacant.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5278


Data del document
:   04-05-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Alacant
    * comptable
    * administració local
    * qualificació del personal

RESOLUCIÓ de 4 de maig de 2005, del director general d'Administració Local, per la qual es dóna publicitat a la Convocatòria i a les bases per a la provisió pel sistema de lliure designació del lloc d'intervenció de l'Ajuntament d'Alacant. [2005/5278]
  
Efectuada per l'Alcaldia de l'Ajuntament d'Alacant la Convocatòria per a la provisió pel sistema de lliure designació del lloc d'intervenció de l'esmentada corporació i aprovades les bases d'aquesta, per Decret de data 8 d'abril de 2005, de conformitat amb el que disposen l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià
  
RESOLC
  
Primer
  
Donar publicitat a la Convocatòria per a la provisió pel sistema de lliure designació del lloc d'intervenció de l'Ajuntament d'Alacant, i a les bases que han de regir aquesta que es relacionen en l'annex de la present Resolució.
  
Segon
  
La Convocatòria i les seues bases a què es refereix aquesta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 4 de maig de 2005.- El director general d'Administració Local: José-Blas Molés Alagarda
  
ANNEX
  
Bases que han de regir la Convocatòria per a la provisió reglamentària del lloc de treball d'intervenció de l'Ajuntament d'Alacant entre funcionaris d'administració local amb habilitació de caràcter nacional, subescala d'intervenció tresoreria, categoria superior, sense perjuí del que preveu la disposició transitòria primera 2 e) del Reial Decret 1174/1987, de 18 de setembre.
  
Base primera. Objecte i característiques del lloc
  
Les presents bases tenen com a objecte regir la Convocatòria per a cobrir pel sistema de lliure designació establit en l'article 99.2 de la Llei 7/1985, de 2 d'abril, Reguladora de les Bases de Règim Local, i els articles 27 a 29 del Reial Decret 1732/1994, de 29 de juliol, que regula la provisió de llocs de treball reservats a funcionaris amb habilitació de caràcter nacional, el lloc de treball les dades del qual s'expressen a continuació:
  
Corporació: Ajuntament d'Alacant.
  
Denominació: interventor.
  
Classe: primera.
  
Nivell de complement de destinació: 30
  
Complement específic: 28.309,68 euros anuals.
  
Observacions: el complement específic inclou factor de responsabilitat i especial dificultat tècnica, factor d'especial dedicació per disponibilitat en excés de 175 hores anuals i factor d'incompatibilitat.
  
El lloc de treball es troba inclòs en la relació de llocs de treball, de l'Ajuntament d'Alacant, i el seu sistema de provisió és el de lliure designació entre funcionaris amb habilitació de caràcter nacional.
  
Base segona. Requisits
  
Seran requisits indispensables per a concórrer a la Convocatòria i podrà exercir el lloc de treball, en cas de ser nomenat:
  
1. Estar integrat en l'escala d'habilitació de caràcter nacional, subescala d'intervenció tresoreria, categoria superior.
  
2. No obstant, també podran concórrer els interventors no integrats en atenció allò prescrit per la disposició transitòria primera núm. 2 e) del Reial Decret 1174/1987, de 28 de setembre, sobre règim jurídic dels funcionaris d'administració local amb habilitació de caràcter nacional.
  
Base tercera. Convocatòria
  
La Convocatòria serà remesa per la Presidència de la corporació a la Direcció General d'Administració Local (Conselleria de Justícia i Administracions Públiques) de la Generalitat Valenciana, per a la seua íntegra publicació en el Diari Oficial de la Generalitat Valenciana, i posterior tramesa a la Direcció General de Cooperació Local del MAP, per a la publicació de l'oportú extractor en el Boletín Oficial del Estado.
  
Encara que en l'actualitat el lloc objecte de la Convocatòria es trobe ocupat pel seu titular, la jubilació per compliment de l'edat reglamentària del mateix està prevista per al dia 3 de maig de 2005, i en virtut de l'article 11 del Reial Decret 1732/1994, es consideren vacants aquells llocs els titulars dels quals hagen de ser jubilats dins dels sis mesos posteriors a la Convocatòria.
  
Base quarta. Sol·licituds
  
Les sol·licituds es dirigiran a l'alcaldia presidència de l'Ajuntament d'Alacant, dins dels quinze dies naturals següents al de publicació de l'extracte de la Convocatòria en el Boletín Oficial del Estado.
  
A més del contingut mínim previst en l'art. 70.1 de la Llei 30/1992, de 26 de novembre del Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el sol·licitant, així com la seua destinació.
  
Junt amb les sol·licituds, els aspirants acompanyaran els requisits degudament acreditats, a què es refereix la base segona, així com curriculum vitae, on es detallaran els anys de servei, els llocs de treball exercits en l'administració, els títols acadèmics que posseïsquen, els cursos realitzats i quantess circumstàncies s'estime oportú posar de manifest per poder demostrar la seua idoneïtat per ocupar el lloc convocat. Tots els mèrits al·legats hauran d'acreditar-se documentalment.
  
Base cinquena. Nomenament
  
Conclòs el termini de presentació de sol·licituds, l'alcaldia presidència de la corporació procedirà, si és el cas, i prèvia constatació de la concurrència dels requisits exigits en la Convocatòria, a dictar la resolució corresponent en el termini d'un mes, la qual haurà de ser motivada amb referència al compliment, per part del candidat elegit, dels requisits exigits en la Convocatòria i de la competència per a procedir al nomenament.
  
De la resolució s'informarà el Ple de la corporació, i es traslladarà aquesta a la Generalitat Valenciana i a la Direcció General per a l'administració Local del MAP, per a anotació i publicació conjunta en el Boletín Oficial del Estado.
  
Base sisena. Presa de possessió
  
El termini per a la presa de possessió serà el previst en l'article 23 del Reial Decret 1732/1994, de 29 de juliol, pel qual es regula la provisió de llocs de treball reservats a funcionaris amb habilitació de caràcter nacional, però mai abans del 3 de maig de 2005, data prevista de jubilació del seu actual titular.
  
Base setena. Impugnació
  
Contra les presents bases, podrà interposar-se, potestativament, recurs de reposició en el termini d'un mes, davant d'aquest ajuntament, o recurs contenciós administratiu en el termini de dos mesos abans, a la seua elecció, davant el corresponent jutjat contenciós administratiu d'Alacant o el corresponent ala circumscripció on tinga el seu domicili, comptats - ambdós terminis - a partir del dia següent a aquell en què es produïsca la publicació d'aquestes bases, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, i els articles 10, 11 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí de qualsevol altre recurs que es poguera interposar.